Holiday Village Sagitta - Omis - Horvátország - Nyaralás
Az üdülőkomplexum közvetlenül a tengerparton, Omistól 7 km-re található, összesen 40 hektáron terül el, Lokva Rogoznica település közelében. Itt gyönyörű, kristálytiszta tenger, illatos fenyőerdő és számos családbarát szolgáltatás garantálja a felhőtlen pihenést. Horvátország egyik legszebb tengerpartja található itt! Klímás, műholdas TV-vel felszerelt, fürdőszobával rendelkező 2-3 fős szállodai szobák és 3-4 fős, konyhával rendelkező bungalók és apartmanok foglalhatóak. Igazi nyaralóhangulat, kiváló választás, ha középkategóriás szállást keresünk és gyönyörű partot!
Omis időjárás előrejelzés
Maximum 33°C 26°C 27°C 29°C 30°C
Minimum 25°C 18°C 15°C 19°C 21°C
Szél (km/h) 10 → 28 ↙ 1 ↗ 5 ↑ 5 ↑
Szobatípusok: 2+1 fős szobák, 2+1 fős és 2+2 fős bungalók, 2+2 fős apartmanok
Strand: 50-150 m-re, kavicsos és sziklás. Napágyak a standon térítés ellenében. (kb. 5 EUR/nap)
Szolgáltatások: étterem terasszal, animációs- és szórakoztató programok gyerekeknek és felnőtteknek, beach bár, sport bár, cash bár, pénzváltó, WIFI a recepción, internetsarok (térítés ellenében), széf a recepción, TV szoba, játszótér, vizi játszótér, sportpályák, sportolási lehetőségek a közelben (vízisportok, petáng, foci, kosár, röplabda, rafting a Cetina folyón, szörf, sziklamászás, búvárkodás, vitorlázás, stb.), parkoló.
Fontos tudnivalók: a szállás elfoglalása az érkezés napján 14 óra után lehetséges, elutazáskor 10 óráig kell elhagyni a szobákat. Az animációs és szórakoztató programok szezonban működnek. Háziállat nem vihető.
Horvátország egyik legszebb tengerpartján helyezkedik el a szállás. Fantasztikusan szép tenger, gyönyörű természeti környezetben. All inclusive ellátás ilyen kedvező áron igazán ritkaság. Én közepes 3 csillagos szállásnak értékelem, mert a berendezés lehetne újabb (látszik, hogy maga az üdülőközpont a 80-as években épült és azóta -bár nem mostanában- felújították a szobákat/bungalókat/apartmanokat, mégiscsak érződik kicsit a retró hangulat), de figyelembevéve az árkategóriát, teljesen megfelelő. Előny, hogy van klíma. Nekem a bungalók tetszenek a legjobban, ezen belül is a 2+2 fős típus, mert ez 2 légterű és a gyerekek számára az emeletes ágyas hálószoba különösen kedvelt. A főépület nem klasszikus hotel, inkább csak olyan tekintetben számít központi épületnek, hogy itt van az étterem. Amit érdemes megfontolni: az üdülőközpont egy Omistól távolabb eső üdülőövezetben van, azaz ahhoz, hogy Omis óvárosába bemenjünk, kocsiba kell ülnünk. Illetve kiemelném még, hogy csak a főépületi étteremben lehet az all inclusive ellátásba tartozó ingyenes étel- és italfogyasztást kihasználni és az üdülőközpont elég nagy területen helyezkedik el. Mindent figyelembevéve: aki szép tengerparton keres megfizethető árú all inclusive ellátást kínáló szállást, annak jó választás a Holiday Village Sagitta.
kristálytiszta tenger, all inclusive ellátás szuper áron, szuper gyerekkedvezmények, ingyen wifi
nehezen közlekedő vendégeknek nem ajánljuk, Omis városközpont messze
2+1 fős főépületi superior, erkélyes, tengerre néző szobák: szépen berendezett, légkondicionált, kétágyas, pótágyazható (fotelágy), erkélyes, fürdőszobával rendelkező szobák. A szobákhoz műholdas tv, telefon és hajszárító tartozik, ingyen WIFI-vel felszereltek. A szobák a szálloda tenger felőli oldalán találhatóak, 2001-ben lettek felújítva. A pótágy csak 12 év alatti gyermeknek alkalmas.
2+1 fős bungalók: barátságosan berendezett, légkondicionált, kétágyas, pótágyazható (fotelágy), kis teraszos, fürdőszobával, konyhasarokkal rendelkező bungalók. A bungalókhoz műholdas tv tartozik, ingyen WIFI-vel felszereltek. A pótágy csak 12 év alatti gyermeknek alkalmas.
2+2 fős bungalók: barátságosan berendezett, légkondicionált, a nappaliban kétágyas fekhellyel, külön kis légtérben 2 fő részére pótággyal (emeletes ágyak), fürdőszobás, kis terasszal és konyhasarokkal rendelkező bungalók. A bungalókhoz műholdas tv tartozik, ingyen WIFI-vel felszereltek. A pótágy csak 12 év alatti gyermeknek alkalmas.
2+2 fős apartmanok: barátságosan berendezett, légkondicionált, kétágyas hálószobával, a nappaliban 2 fő részére pótággyal (kis kihúzható kanapé), erkélyes, fürdőszobával, konyhasarokkal rendelkező apartmanok. Az apartmanokhoz műholdas tv tartozik, ingyen WIFI-vel felszereltek. A pótágy csak 12 év alatti gyermeknek alkalmas.
All inclusive szolgáltatás NEM tartalmazza:
Beach bárban, Sport bárban és Cash bárban történő fogyasztást; az all inclusive ellátásban nem szereplő italok fogyasztását (pl. koktélok)
strandon a napágyak használatát
egyszeri regisztrációs díjat: 6 euró/fő/foglalás
útlemondási biztosítást: a megrendelt szállás, étkezés és utazás díjának 1,6%-a, csak a megrendeléskor köthető, utólagos megkötésére nincs mód. Részletek itt >
szállás + all inclusive (fő/éj) 2+1 fős bungalóban 2+2 fős bungalóban 2+1 fős főépületi erkélyes tengerre néző szobában 2+2 fős apartmanban
máj. 16-jún. 13 (min. 3 éj) 57.50 € 60 € 62.50 € 66 €
jún. 13-27 (min. 3 éj) 84 € 89 € 90 € 92 €
jún. 27-júl. 4 (min. 3 éj) 86.50 € 91 € 92 € 95.50 €
júl. 4-18 (min. 3 éj) 89 € 94.50 € 95.50 € 98 €
júl. 18-aug. 15 (min. 3 éj) 101.50 € 102.50 € 105 € 116.50 €
aug. 15-29 (min. 3 éj) 89 € 94.50 € 95.50 € 98 €
aug. 29-szept. 5 (min. 3 éj) 86.50 € 91 € 92 € 95.50 €
szept. 5-19 (min. 3 éj) 84 € 89 € 90 € 92 €
szept. 19-okt. 3 (min. 3 éj) 57.50 € 60 € 62.50 € 66 €
okt. 3-23 (min. 3 éj) 41.50 € 43 € 41.50 € 45 €
Az ár táblázatban az ár per fő per éj értendő all inclusive ellátással (kedvezmények és akciók levonhatóak az árból).
6.99 éves korig 2 felnőttel egy szobában/bungalóban/apartmanban pótágyon (3. főként): ingyenes
7-11.99 éves korig 2 felnőttel egy szobában/bungalóban/apartmanban pótágyon (3. főként): 50% kedvezmény
12 éves kortól 2 felnőttel egy szobában/bungalóban/apartmanban pótágyon (3. főként): 20% kedvezmény - csak saját felelősségre, mert a pótágy 12 év alatti gyermeknek alkalmas!
2 felnőtt és 2 gyermek 6.99 éves korig 2+2 fős bungalóban/apartmanban pótágyon (3. és 4. főként): ingyenes
2 felnőtt és 2 gyermek 7-11.99 éves korig 2+2 fős bungalóban/apartmanban pótágyon (3. és 4. főként): 50% kedvezmény
1.99 éves korig 1 felnőttel egy szobában/vagy 2+1 fős bungalóban főágyon (2. főként): ingyenes
2-6.99 éves korig 1 felnőttel egy szobában vagy 2+1 fős bungalóban főágyon (2. főként): 50% kedvezmény
7-11.99 éves korig 1 felnőttel egy szobában vagy 2+1 fős bungalóban főágyon (2. főként): 30% kedvezmény
2+2 fős bungalóban illetve 2+2 fős apartmanban min. 2 felnőtt ár fizetendő
babaágy:kb. 5 EUR/éj - előzetes lekérésre, helyszínen fizetendő
Megtekintett ajánlatok Holiday Village Sagitta Omis 14 530 Ft-tól